Oficiālais Vēstnesis 208 E , 25/08/2005 Lpp. 0050 - 0054



P6_TA(2004)0073 ES pilsoņu pases * Eiropas Parlamenta normatīvā rezolūcija par Komisijas priekšlikumu Padomes regulai par drošības un biometrisko elementu standartiem ES pilsoņu pasēs (KOM(2004)0116 — C5-0101/2004 — 2004/0039(CNS) (Apspriežu procedūra) Eiropas Parlaments, - ņemot vērā Komisijas priekšlikumu (KOM(2004)0116) [1], - ņemot vērā Padomes orientējošos norādījumus, kā izklāstīti dokumentā 15139/04, ko Parlamentam nosūtīja 2004. gada 24. novembrī, - ņemot vērā EK līguma 62.panta 2.punkta a) apakšpunktu, - ņemot vērā EK līguma 67.pantu, saskaņā ar kuru Padome ir apspriedusies ar Parlamentu (C5-0101/2004), - ņemot vērā Protokolu, ar kuru Šengenas acquis integrē Eiropas Savienības sistēmā un saskaņā ar kuru Padome ir apspriedusies ar Parlamentu, - ņemot vērā Reglamenta 51.pantu, - ņemot vērā Pilsoņu brīvību, tiesību un iekšlietu komitejas ziņojumu (A6-0028/2004), 1. apstiprina grozīto Komisijas priekšlikumu; 2. aicina Komisiju atbilstīgi grozīt savu priekšlikumu saskaņā ar EK līguma 250.panta 2.punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa uzsākt saskaņošanas procedūru, kas paredzēta 1975. gada 4. marta Kopīgajā deklarācijā, ja Padome ir paredzējusi nepievienoties Parlamenta apstiprinātajam tekstam; 5. prasa Padomei vēlreiz apspriesties ar Parlamentu, ja tā ir paredzējusi būtiski grozīt Komisijas priekšlikumu; 6. uzdod tā priekšsēdētājam nosūtīt Parlamenta nostāju Padomei un Komisijai. Komisijas ierosinātais teksts | Parlamenta izdarītie grozījumi | Grozījums Nr. 1 2. apsvērums 2) obligātos drošības standartus pasēm ieviesa ar 2000. gada 17. oktobra dalībvalstu valdības pārstāvju tikšanās laikā pieņemto rezolūciju. Tagad ir lietderīgi minēto rezolūciju aizstāt un uzlabot ar Kopienas pasākumu, lai panāktu pastiprinātus saskaņotus drošības standartus pasēm, lai pasargātu tās no viltošanas. Tajā pašā laikā pasē jāiekļauj biometriski elementi, lai izveidotu uzticamāku saikni starp patieso īpašnieku un dokumentu; | 2) obligātos drošības standartus pasēm ieviesa ar 2000 .gada 17. oktobra dalībvalstu valdības pārstāvju tikšanās laikā pieņemto rezolūciju. Eiropadome ir nolēmusi, ka tagad ir lietderīgi minēto rezolūciju aizstāt un uzlabot ar Kopienas pasākumu, lai panāktu pastiprinātus saskaņotus drošības standartus pasēm, lai pasargātu tās no viltošanas. Tajā pašā laikā pasē jāiekļauj biometriski elementi, lai izveidotu uzticamāku saikni starp patieso īpašnieku un dokumentu; | Grozījums Nr. 2 2.a apsvērums (jauns) | 2.a) biometriski dati pasēs jāizmanto tikai tādēļ, lai pārbaudītu dokumenta autentiskumu un īpašnieka identitāti, ko veic, izmantojot tieši pieejamus salīdzināmus elementus, gadījumos, kad likums pieprasa uzrādīt pasi; | Grozījums Nr. 3 3.apsvērums 3) drošības elementu saskaņošana un biometrisku identifikatoru iestrādāšana ir nozīmīgs solis ceļā uz jaunu elementu izmantošanu saistībā ar turpmāko attīstību Eiropas līmenī, kas padarīs ceļošanas dokumentus drošākus un izveidos uzticamāku saikni starp īpašnieku un pasi, kā svarīgs ieguldījums, lai nodrošinātu, ka tā ir aizsargāta pret krāpniecisku izmantošanu. Jāņem vērā specifikācijas par mašīnlasāmiem ceļošanas dokumentiem, kas noteiktas Starptautiskās civilās aviācijas organizācijas (ICAO) dokumentā Nr. 9303; | 3) drošības elementu saskaņošana un biometrisku identifikatoru iestrādāšana ir nozīmīgs solis ceļā uz jaunu elementu izmantošanu saistībā ar turpmāko attīstību Eiropas līmenī, kas padarīs ceļošanas dokumentus drošākus un izveidos uzticamāku saikni starp īpašnieku un pasi, kā svarīgs ieguldījums, lai nodrošinātu, ka tā ir aizsargāta pret krāpniecisku izmantošanu; | Grozījums Nr. 4 7.apsvērums 7) attiecībā uz personas datiem, ko apstrādās saistībā ar pasi, piemēro Eiropas Parlamenta un Padomes 1995. gada 24. oktobra Direktīvu 95/46/EK par personu aizsardzību attiecībā uz personas datu apstrādi un šādu datu brīvu apriti. Jānodrošina, ka pasē neglabā citu informāciju, ja vien regulā vai tās pielikumā nav noteikts citādi, vai arī ja vien tas nav minēts attiecīgajā ceļošanas dokumentā; | 7) attiecībā uz personas datiem, ko apstrādās saistībā ar pasi, piemēro Eiropas Parlamenta un Padomes 1995. gada 24. oktobra Direktīvu 95/46/EK par personu aizsardzību attiecībā uz personas datu apstrādi un šādu datu brīvu apriti. Pasē nevajadzētu glabāt citu informāciju; | Grozījums Nr. 5 1.panta 2.punkts 2. Pasē ir uzglabāšanas vide, kura ir pietiekami ietilpīga, stingri aizsargāta un kurā ir sejas attēls. Dalībvalstis var arī iekļaut pirkstu nospiedumus savstarpēji izmantojamos formātos. | 2. Pasē ir īpaši droša uzglabāšanas vide, kas ir pietiekami ietilpīga un kas spēj garantēt datu integritāti, autentiskumu un konfidencialitāti. Tajā ir sejas attēls. Dalībvalstis var arī iekļaut pirkstu nospiedumus savstarpēji izmantojamos formātos. Neizveido centrālu Eiropas Savienības pasu un ceļošanas dokumentu datu bāzi, kurā ir visu ES pasu īpašnieku biometriskie un citi dati. | Grozījums Nr. 6 2.panta 1.punkta ievaddaļa 1. Saskaņā ar 5.panta 2.punktā minēto procedūru pasēm nosaka papildu tehniskās specifikācijas attiecībā uz šādiem jautājumiem: | 1. Saskaņā ar 5.pantā minēto procedūru pasēm nosaka papildu tehniskās specifikācijas attiecībā uz šādiem jautājumiem: | Grozījums Nr. 7 2.panta 1.punkta b) apakšpunkts b)biometriskās informācijas uzglabāšanas vides un tās aizsardzības tehniskās specifikācijas; | b)biometriskās informācijas uzglabāšanas vides un tās aizsardzības tehniskās specifikācijas, it īpaši, lai nodrošinātu datu integritāti, autentiskumu un konfidencialitāti un lai nodrošinātu, ka tos izmanto saskaņā ar šajā regulā noteiktajiem mērķiem; | Grozījums Nr. 8 2.panta 1.a punkts (jauns) | 1.a Uzglabāšanas vidi drīkst izmantot tikai: a)dalībvalstu kompetentās iestādes, lai nolasītu, uzglabātu, mainītu un dzēstu datus, unb)pilnvarotas struktūrvienības, kam ar likumu ir piešķirtas tiesības nolasīt datus. | Grozījums Nr. 9 3.panta 2.a punkts (jauns) | 2.a Katra dalībvalsts uztur reģistru, kurā ir 2.panta 1.a punktā minētās kompetentās iestādes un pilnvarotās struktūrvienības. Dalībvalsts šo reģistru un vajadzības gadījumā tā regulārus papildinājumus dara zināmus Komisijai, kas uztur atjauninātu tiešsaites valstu reģistru apkopojumu. Dalībvalsts publicē šo apkopojumu katru gadu. | Grozījums Nr. 10 4.panta 1.punkts 1. Neskarot datu aizsardzības noteikumus, personām, kurām ir izdota pase, ir tiesības pārbaudīt pasē ietvertos personas datus un attiecīgā gadījumā lūgt veikt labojumus vai dzēsumus. | 1. Neskarot datu aizsardzības noteikumus, personām, kurām ir izdota pase, ir tiesības pārbaudīt pasē ietvertos personas datus un attiecīgā gadījumā lūgt veikt labojumus vai dzēsumus. Izraudzītajai valsts iestādei visas pārbaudes, labojumi un dzēsumi ir jāveic bez maksas. | Grozījums Nr.11 4.panta 2.punkts 2. Pasē neiekļauj informāciju mašīnlasāmā formā, ja vien tas nav noteikts šajā regulā vai tās pielikumā, vai arī ja vien tas nav minēts pasē. | 2. Pasē neiekļauj informāciju mašīnlasāmā formā, ja vien tas nav noteikts šajā regulā vai tās pielikumā, vai arī ja vien tas nav minēts pasē. Pasē neiekļauj citu papildu informāciju. | Grozījums Nr.12 4.panta 2.a punkts (jauns) | 2.a Biometriskos elementus pasēs izmanto tikai tādēļ, lai pārbaudītu: a)dokumenta autentiskumu;b)īpašnieka identitāti, izmantojot tieši pieejamus salīdzināmus elementus, gadījumos, kad likums pieprasa uzrādīt pasi. | Grozījums Nr.13 4.panta 2.b punkts (jauns) | 2.b Dalībvalstis regulāri nosūta Komisijai pārskata ziņojumus par šīs regulas piemērošanu, kuri pamatojas uz kopīgi pieņemtiem standartiem, it īpaši attiecībā uz mērķa un piekļuves ierobežošanas noteikumiem. Tās arī ziņo par visām problēmām, ar ko tās saskārušās, piemērojot šo regulu, kā arī apmainās ar labu praksi ar Komisiju un savā starpā. | Grozījums Nr. 14 5.panta 3.a punkts (jauns) | 3.a Komitejai palīdz eksperti, kurus ieceļ darba grupa, kas izveidota saskaņā ar Direktīvas 95/46/EK 29.pantu. | Grozījums Nr. 15 5.panta 3.b punkts (jauns) | 3.b Kad komiteja ir izstrādājusi 2.panta 1.punktā minēto papildu tehnisko specifikāciju galīgo versiju, darba grupa, kas izveidota saskaņā ar Direktīvas 95/46/EK 29. pantu, sniedz atzinumu par šādu specifikāciju atbilstību datu aizsardzības standartiem un šo atzinumu nosūta Eiropas Parlamentam, Padomei un Komisijai. | Grozījums Nr. 16 5.panta 3.c punkts (jauns) | 3.c Komisija nosūta sava lēmuma projektu par 2.panta 1.punktā minētajām papildu tehniskajām specifikācijām Eiropas Parlamentam, kas trīs mēnešu laikā var pieņemt rezolūciju, ar kuru tas iebilst pret šo lēmuma projektu. | Grozījums Nr. 17 5.panta 3.d punkts (jauns) | 3.d Komisija informē Eiropas Parlamentu par darbībām, ko tā ir paredzējusi veikt, atbildot uz Eiropas Parlamenta rezolūciju, un par šādas rīcības iemesliem. | Grozījums Nr. 18 5.panta 3.e punkts (jauns) | 3.e Tiek nodrošināta 2.panta 1.punktā minēto papildu tehnisko specifikāciju konfidencialitāte. | Grozījums Nr.19 6.panta otrā daļa Dalībvalstis piemēro šo regulu vēlākais vienu gadu pēc 2. pantā minēto pasākumu pieņemšanas. Tomēr tā neietekmē jau izdoto pasu derīgumu. | Šo regulu piemēro, ja dalībvalstu datu aizsardzības iestādes apliecina, ka tām ir atbilstošas izmeklēšanas pilnvaras un līdzekļi, lai izpildītu Direktīvu 95/46/EK attiecībā uz datiem, kas savākti saskaņā ar to. Dalībvalstis piemēro šo regulu vēlākais 18 mēnešus pēc 2.pantā minēto pasākumu pieņemšanas. Tomēr tā neietekmē jau izdoto pasu derīgumu. | [1] OV vēl nav publicēts. --------------------------------------------------